2009.—2010. gada LSBL sezona
2009.—2010. LSBL sezona bija 15. Latvijas sieviešu basketbola līgas sezona. Sezona sākās 2009. gada 1. oktobrī un noslēdzās 2010. gada 16. aprīlī. Tajā piedalījās 7 komandas. Par Latvijas čempionēm kļuva Rīgas TTT, finālspēļu sērijā uzvarot SK Cēsis. Tāpat kā iepriekšējās sezonās, izslēgšanas spēlēs pusfināli notika līdz divām uzvarām, taču fināli līdz trim. Sezonas sākumā tika paredzēts, ka sezona tiks sadalīta divos posmos: pirmajā posmā, kas risinās no 2009. gada 1. oktobra līdz 2009. gada 19. decembrim, 7 komandas savā strapā izspēlē 2 apļus, otrajā posmā - divas labākās vienības piedalās Sieviešu Baltijas basketbola līgas sacensībās un pārējās piecas komandas savā starpā izspēlē vēl četrus apļus. Izslēgšanas turnīrā piedalās četras labākās komandas - divas Baltijas līgā spēlējošās un divas labākās no pilnu regulāro sezonu spēlējošajām. Taču sakarā ar SBBL neizveidošananos, sezonas vidū tika mainīts nolikums, kas paredzēja, ka visas komandas aivada kopumā četrus apļus.